
Trámite.- Informe da Sección de Subvencións.


[bookmark: _GoBack]No Pleno de data 26 de marzo de 2021, acordouse aprobar o expediente nº 3/2021 de modificación das bases de execución do orzamento do ano 2021 e, con cargo á aplicación 450.12/462.00, a cantidade de 15.000,00 euros a favor do Concello de San Amaro, para proxecto e dirección técnica para adecuación do campo de fútbol de Salamonde.
Unha vez concluída a instrución do expediente da subvención nominativa de referencia, informo que,  e de acordo co establecido na vixente lexislación de subvencións e nas bases de execución dos orzamentos, procede que pola Xunta de Goberno (órgano competente, ao abeiro co establecido no artigo 2.1 da Ordenanza xeral de subvencións da Deputación Provincial de Ourense) se adopte o seguinte acordo: 
Conceder subvención nominativa co obxecto, contía e condicións seguintes:
Beneficiario: Concello de San Amaro.
Obxecto: Proxecto e dirección técnica para adecuación do campo de fútbol de Salamonde.
Contía: 15.000,00 euros. 
Prazo e modo de xustificación: A subvención xustificarase mediante a presentación de  certificado expedido pola persoa que teña ao seu cargo o desempeño das funcións de intervención do concello beneficiario, no que se acrediten respecto da actuación subvencionada, os seguintes extremos:
1.- Que se cumpriu a finalidade para a que foi concedida a subvención.
2.- Que a xustificación da subvención concedida se refire ao mesmo proxecto que serviu de base para a concesión da subvención, indicando, de ser o caso, se houbo algunha variación con respecto ao proxecto inicial.
3.- Que a xustificación da subvención de referencia, acada o importe do orzamento presentado para a concesión da subvención (15.000,00 euros) indicando, en caso contrario, a porcentaxe que supón.
4.- Que os documentos xustificativos do gasto foron aprobados polo órgano competente. 
5.- Que a entidade local se atope ao corrente das súas obrigas tributarias coa Facenda Estatal, Autonómica e coa Seguridade Social.
6.- Relación das subvencións concedidas á entidade local beneficiaria para a mesma finalidade, indicando o seu importe e os conceptos subvencionados.
A data límite de xustificación é o 30 de outubro de 2021.
O resto das obrigas relacionadas coa xustificación da subvención, irán establecidas no correspondente acordo de concesión.

En Ourense, na data de sinatura electrónica deste documento,

